**«Այնտեղ, ուր դիպչում են ձեռքերը»** (անգլ.՝ Where Hands Touch), 2018 թվականի արտադրության դրամա ժանրի բրիտակական ֆիլմ։ Ռեժիսորը և սցենարիստը Ամմա Ասանտեն է, ֆիլմում նկարահանվել են Ամանդլա Սթենբերգը, Ջորջ Մաքքեյը, Էբբի Քորնիշը, Քրիստոֆեր Էքլստոնը և Թոմ Սուիթը։

Ֆիլմի պրեմիերան տեղի է ունեցել Տորոնտոյի միջազգային ֆիլմի փառատոնի ընթացքում, 2018 թվականի սեպտեմբերի 9-ին։ Ամերիկայի Միացյալ Նահանգներում այն թողարկվել է թատերական եղանակով՝ 2018 թվականի սեպտեմբերի 14-ին՝ *Vertical Entertainment*-ի կողմից։

Սցենար
------

Ֆիլմը խառնարյուն աղջկա շուրջը կատավող իրադարձությունների մասին է, որը սիրահարվում է հիտլերյան երիտասարդության ներկայացուցչին և պայքարում՝ Նացիստական Գերմանիայում ապրելու համար։ Գլխավոր հերոսուհին՝ Լեյնան, ներկայացվել է որպես գերմանացի ազգայնական և հակասեմական։ Լուցը էսէսական բարձրաստիճան սպայի որդի է և հիտլերյան երիտասարդության վառ ներկայացուցիչ։

Լեյնան և Լուցը սիրում են իրար և սպասում են երեխայի։ Հանգամանքների բերումով Լեյնան հայտնվում է նացիստական ճամբարում, որտեղ իր հղիությունը պետք է գաղտնիք մնար։ Լուցը, ճամբարում որպես զինվոր հայտնվելով, իմանում է Լեյնայի հղիության մասին։ Երբ ամերիկացիները պայթեցնում են ճամբարը, նրանք ցանկանում են փախչել, սակայն Լուցի հայրը սպանում է որդուն։ Լեյնան, տեսնելով այդ ամենը, շոկի է ենթարկվում և մնում է գետնին նստած, մինչև ամերիկացի զինվորը տանում է նրան։ Յոթ շաբաթ անց Ամերիկայում աղջիկը գտնում է մորը և եղբորը։

Դերասանական կազմ
----------------

* Ամանդլա Սթենբերգ՝ Լեյնայի դերում
* Ջորջ Մաքքեյ՝ Լուցի դերում
* Էբբի Քորնիշ՝ Քերցինի դերում
* Քրիստոֆեր Էքլստոն՝ Հայնզի դերում
* Թոմ Սվիթ՝ Քոենի դերում

Արտադրություն
-------------

Ֆիլմի նկարահանումներն սկսվել են 2016 թվականի նոյեմբերին և ավարտվել 2016 թվականի դեկտեմբերին։ Նկարահանումները տեղի են ունեցել Բելգիայում (Վերիստերի ածուխի հանքավայր) և Մեն կղզում։

Թողարկում
---------

2017 թվականի մայիսի 20-ին *Sony Pictures Worldwide Acquisitions*-ը ձեռք է բերել ֆիլմի միջազգային իրավունքները՝ բացառությամբ Եվրոպայի և Ավստրալիայի որոշ տարածքների։ Համաշխարհային պրեմիերան տեղի է ունեցել 2018 թվականի սեպտեմբերի 9-ին՝ Տորոնտոյի միջազգային ֆիլմի փառատոնի ժամանակ։ ԱՄՆ-ում ֆիլմը թողարկվել է 2018 թվականի սեպտեմբերի 14-ին՝ *Vertical Entertainment*-ի կողմից։

Արձագանք
--------

*Rotten Tomatoes* կայքում ֆիլմը ունի 42% դրական ձայներ՝ հիմնված 48 արձագանքների վրա, միջին միավորը 5.34/10 է։ Կայքում ասվում է. «*Այնտեղ, ուր դիպչում են ձեռքերը* ֆիլմը հատկանշական է նրանով, որ բացահայտում է Երկրորդ համաշխարհային պատերազմի քիչ քննարկված կողմը»։ Ֆիլմը քննադատությունների է արժանացել նացիստների ռոմանտիզացիայի և սևամորթ կանանց ֆետիշիզմի համար։

Ծանոթագրություններ
------------------

1. 1 2 3  Barraclough, Leo (2017 թ․ փետրվարի 8). «First Look: Amandla Stenberg, George MacKay in Amma Asante's 'Where Hands Touch' (EXCLUSIVE)». *Variety*. Վերցված է 2017 թ․ սեպտեմբերի 13-ին.
2. ↑  Wiseman, Andreas (2016 թ․ նոյեմբերի 1). «Amma Asante's wartime race drama 'Where Hands Touch' begins in Belgium». *Screen Daily*. Վերցված է 2017 թ․ սեպտեմբերի 13-ին.
3. ↑  Lodderhose, Diana (2017 թ․ մայիսի 20). «Sony Pictures Worldwide Takes Amma Asante's 'Where Hands Touch' – Cannes». *Deadline Hollywood*. Վերցված է 2017 թ․ սեպտեմբերի 13-ին.
4. ↑  Vlessing, Etan (2018 թ․ հուլիսի 24). «Toronto: Timothee Chalamet Starrer 'Beautiful Boy,' Dan Fogelman's 'Life Itself' Among Festival Lineup». *The Hollywood Reporter*. Վերցված է 2018 թ․ հուլիսի 24-ին.
5. ↑  Hipes, Patrick (2018 թ․ օգոստոսի 21). «Amma Asante's Toronto Pic 'Where Hands Touch' Scores Pre-Festival Deal With Vertical, Will Bow In September». *Deadline Hollywood*. Վերցված է 2018 թ․ օգոստոսի 21-ին.
6. ↑  «Where Hands Touch (2018)». *Rotten Tomatoes*. Fandango Media. Վերցված է 2020 թ․ օգոստոսի 10-ին.
7. ↑  Kenny, Glenn. «Review: 'Where Hands Touch,' Set in Nazi Germany, Is a Disturbing Misfire». *The New York Times*. The New York Times Company. Արխիվացված է օրիգինալից 2019 թ․ հուլիսի 16-ին. Վերցված է 2019 թ․ հոկտեմբերի 14-ին.

Արտաքին հղումներ
----------------

* «Այնտեղ, ուր դիպչում են ձեռքերը»(անգլ.) ֆիլմը Internet Movie Database կայքում
* Այնտեղ, ուր դիպչում են ձեռքերը(անգլ.) ֆիլմը Rotten Tomatoes կայքում
* «Այնտեղ, ուր դիպչում են ձեռքերը»(անգլ.) ֆիլմը Metacritic կայքում:
* «Այնտեղ, ուր դիպչում են ձեռքերը»(անգլ.) ֆիլմը *Box Office Mojo* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Box Office Mojo · Internet Movie Database · Metacritic · Rotten Tomatoes |

 |